
   PARLAMENTUL ROMÂNIEI

CAMERA DEPUTAŢILOR

	Comisia pentru politică economică,
         reformă şi privatizare 
	                             Nr. 4c-1/383
                             PL-x 464/2021

                             Bucureşti,  16.11.2021






                        


                                                


                                                   A  V  I  Z

asupra proiectului de Lege privind aprobarea Ordonanței Guvernului           nr. 8/2021 pentru modificarea și completarea Legii nr. 227/2015  
privind Codul fiscal



             În conformitate cu prevederile art. 95 și ale art. 117 alin. (3)  din Regulamentul Camerei Deputaților, republicat, Comisia pentru politică economică, reformă şi privatizare a fost sesizată spre dezbatere şi avizare, în procedură de urgență, cu proiectul de Lege privind aprobarea Ordonanței Guvernului               nr. 8/2021 pentru modificarea și completarea Legii nr. 227/2015 privind Codul fiscal, transmis cu adresa nr. PL-x 464 din 18 octombrie 2021, înregistrat sub            nr. 4c-1/383 din 19 octombrie 2021. 

Senatul, în calitate de primă Cameră sesizată, a adoptat inițiativa legislativă, în şedinţa din 11 octombrie 2021, cu respectarea prevederilor articolului 76 alineatul (2) din Constituția României, republicată.
Conform prevederilor art. 75 din Constituţia României, republicată, şi ale                     art. 92 alin. (9) pct. 1 din Regulamentul Camerei Deputaţilor, republicat,                            Camera Deputaţilor este Cameră decizională. 

Potrivit reglementărilor art. 62, art. 54 alin. (3) teza I și art. 131 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din 16 noiembrie 2021, desfășurată atât la sediul Parlamentului pentru unii membri, cât și prin mijloace electronice pentru alți membri.
   Inițiativa legislativă are ca obiect de reglementare modificarea și completarea Legii nr. 227/2015, în ceea ce privește impozitul pe profit, impozitul pe venit, contribuțiile sociale obligatorii, impozitul pe veniturile nerezidenților, taxa pe valoarea adăugată și impozitele si taxele locale, în sensul transpunerii normelor Directivei 2011/96/UE, ale Directivei (UE) 2016/1164 şi ale Directivei (UE) 2021/1159. Precizăm faptul că, din punct de vedere al dreptului European, proiectul de lege intră sub incidența reglementărilor statuate la nivelul Uniunii Europene, subsumat Politicii în domeniul fiscal, segmental legislative – Impozite directe și indirecte.
    Membrii Comisiei au analizat proiectul de lege supus avizării, expunerea de motive, avizul favorabil al Consiliului Economic și Social, transmis cu adresa         nr. 6320 din 16 august 2021 precum și avizul favorabil al Consiliului Legislativ, cu observații și propuneri, transmis cu adresa nr. 703 din 30 august 2021.
              În urma dezbaterilor, membrii Comisiei au hotărât, cu unanimitate de voturi avizarea favorabilă a proiectului de Lege privind aprobarea Ordonanței Guvernului nr. 8/2021 pentru modificarea și completarea Legii nr. 227/2015 privind Codul fiscal, în forma adoptată de Senat.

În raport cu obiectul şi conţinutul său, inițiativa legislativă face parte din categoria legilor ordinare.



   PREŞEDINTE	                             SECRETAR                   
	
 Costel Neculai DUNAVA                                                Gheorghe ȘOLDAN

                                                                                                                 
                                                                                                        Consilieri parlamentari:
                                                                                                 Alina Cristina HODIVOIANU   
     Anda Elena CONSTANTINESCU

